Source: http://politeia.org.ro/stiri-revista-presei/revista-presei-10-ianuarie-usl-ul-ne-toaca-si-opozitia-face-simpozioane/23242/
Timestamp: 2019-02-18 22:53:17+00:00

Document:
Revista presei – 10 ianuarie / USL-ul ne toacă şi opoziţia face simpozioane | PoliteiaWorld
Home » Stiri / Revista Presei	» Revista presei – 10 ianuarie / USL-ul ne toacă şi opoziţia face simpozioane
Revista presei – 10 ianuarie / USL-ul ne toacă şi opoziţia face simpozioane
10/01/2014 Autor theophyle Categorii: Stiri / Revista Presei
Bună dimineata intr-o zi de vineri. Regimul termic va fi caracterizat de valori peste cele normale în a doua decadă a lunii ianuarie. Cerul va fi mai mult noros în regiunile intracarpatice, unde pe arii restrânse va ploua slab. În restul teritoriului, cerul va avea înnorări îndeosebi în prima parte a zilei, când local în zonele joase de relief va mai fi ceaţă asociată trecător cu burniţe. La munte vântul se va intensifica, mai ales pe creste, unde seara şi noaptea vor fi precipitaţii sub formă de lapoviţă şi ninsoare, în special în Carpaţii Orientali. Temperaturile maxime vor fi cuprinse, în general, între 3 grade şi 13 grade, iar cele minime se vor situa între -5 şi 4 grade.
În Bucureşti, vremea va fi mai caldă decât ar fi normal pentru data calendaristică. Cerul va avea înnorări cu precădere în prima parte a zilei, când se va semnala ceaţă. Vântul va sufla slab şi moderat. Temperatura maximă se va situa în jurul valorii de 6 grade, iar cea minimă se va situa în jurul valorii de 0 grade.
Curs valutar BNR valabil azi: 1 EURO = 4. 5290 RON; 1 USD = 3. 3267 RON; 1 EURO = 1. 3614 USD; Francul elvetian 3. 6616 RON. Gramul de aur 131.1384 RON.
Troc în USL: Legea amnistiei pentru liste comune. Social-democraţii ar participa pe liste comune alături de PNL la alegerile europene, cu o mare condiţie: liberalii să voteze Legea amnistiei. PSD ia în calcul să candideze pe o listă comună cu PNL la alegerile pentru Parlamentul European, dacă liberalii vor vota în Parlament Legea amnistiei, programată să intre pe ordinea de zi la începutul sesiunii parlamentare, conform unor surse politice. Contactaţi de “Adevărul”, membrii PSD au evitat să vorbească despre condiţia impusă liberalilor, dar au admis că discuţiile pe tema alegerilor europene sunt în toi. „Nu ştiu nimic despre vreun troc, dar stiu că vor fi liste comune, însă şi asta încă se mai negociază“, a declarat deputatul PSD Mădălin Voicu, iniţiatorul Legii amnistiei. Şi senatorul PSD Petru Filip a admis că se poartă negocieri intense. „S-a discutat un astfel de scenariu pentru o maximizare a rezultatelor electorale. Din punct de vedere logic, doctrinar, politic, cred însă că este mai potrivit ca alegerile să fie pe liste diferite “, a declarat senatorul PSD Petru Filip. Există voci în PSD care admit trocul dintre partide, dar nu îl susţin, pe motiv că social-democraţii ar ieşi în pierdere. Ioan Adam, cel care a lansat ipoteza de mai sus, nu uită să-i avertizeze pe liberali că din luna februarie ar putea rămâne în opoziţie. „Este un schimb prost pentru noi şi în avantajul liberalilor. Facem majoritate de vot să treacă Legea amnistiei şi graţierii şi fără PNL, cu PC, UDMR şi minorităţile. Dacă s-ar vota cu bile, domnul Antonescu ar avea o mare surpriză pentru că liberalii ar vota într-o proporţie foarte mare pentru trecerea legilor“, a spus Ioan Adam, membru în Comisia Juridică, care a adus amendamentele scandaloase la Codul Penal şi la Legea amnistiei. Integral aduce Adevarul
Cristian Preda: Vreau o listă Traian Băsescu la europarlamentare. Europarlamentarul Cristian Preda a declarat, joi, la o dezbatere a GDS, că vrea “o listă Traian Băsescu la alegerile europarlamentare”, arătând că, în opinia sa, “actorul cu adevărat important în familia politică a PPE din României” este actualul şef al statului. “Sunt unii, şi suntem aici prezenţi, care vor o unitate şi pornesc de la constatarea foarte simplă că actorul cel mai important din România, din familia PPE, este Traian Băsescu. Sorry, nu e altcineva, nu e nici actualul preşedinte al PDL, nu e nici fostul preşedinte al PDL, nu e nici doamna Udrea, nu e nici Preda, nu e nici Stolojan! Actorul cu adevărat important în politica PPE din România este Traian Băsescu. Eu vreau o listă Traian Băsescu în alegerile europarmentare, cred că nu avem resurse alternative”, a precizat Cristian Preda, potrivit Mediafax. El a explicat apoi că asta nu înseamnă că pe primul loc ar trebui să se afle pe listă Traian Băsescu. “O listă Băsescu am zis într-un sens general. Pentru europarlamentare cred că trebuie să avem o listă Băsescu în sensul în care candidaţii care se revendică de la PPE să asume linia pe care Traian Băsescu a urmat-o în interiorul Consiliului European, în dialogul pe care l-a avut cu liderii de centru-dreapta din Europa de când a fost preşedinte până astăzi”, a explicat Cristian Preda. B1TV
Harta sărăciei în România. Gradul de sărăcie și de excluziune socială din România a ajuns în 2012 la 42% din populație, în creștere față de anul precedent, când acest indicator se afla la 40,3%. Acest indicator plasează România pe primele locuri în Europa, România fiind depășită doar de Bulgaria, cu 49%, în timp ce media UE se situa în jurul a 25%. De exemplu, în 2011, 4,74 milioane din totalul populaţiei române se aflau în risc de sărăcie (cu un venit mai mic de 60% din venitul mediu disponibil), 6,28 milioane se confruntau cu lipsuri materiale severe iar 1,14 milioane locuia u în gospodării cu intensitate de lucru foarte scăzută. În toamna anului trecut, reprezentanții Comisiei Europene au cerut autorităților române ca în perioada 2014-2020 să aloce fonduri importante și să definească programe clare pentru combatarea sărăciei. “Comisia Europeană este foarte hotărâtă să ducă la bun sfârşit acest obiectiv şi se aşteaptă ca România să se orienteze în primul rând către persoanele cele mai afectate de sărăcie şi excluziune socială. Obiectivul combaterii sărăciei a evoluat la nivel european. Toate instituţiile europene susţin incluziunea socială şi doresc ca toate statele membre să crească rata de incluziune. În Europa, mulţi oameni trăiesc în sistemul rezidenţial, care îi separă de comunitate. Dezinstituţionalizarea este parte dintr-o misiune strategică. (…) Trebuie să ne asigurăm că persoanele vulnerabile sunt primele care beneficiază de noul program de finanţare”, a declarat, la București, în toamna anului trecut, Philippe Hatt, Head of Unit România, Bulgaria şi Malta, DG Employment, Comisia Europeană, conform mediafax.ro România are cea mai mare cotă din UE de populație care trăiește în zonele rurale (45% din totalul populației) și, conform datelor INS pentru 2010, riscul de sărăcie extremă este 4 ori mai mare în zonele rurale (8,8%) în comparație cu zonele urbane (2,2%). În ceea ce privește disparitățile regionale, analiza regionala arată că regiunile cu cele mai mari rate de persoane aflate în risc de sărăcie și excluziune socială sunt: Nord-Est, Sud-Vest-ul Olteniei, Sud-Est și Muntenia Sud. La celălalt capăt se află regiunile Vest și București-Ilfov. În plus, regiunea Vest, este caracterizată, de asemenea, de o rată relativ stabilă, în timp ce regiunea Sud-Vest a avut un trend negativ în ceea ce privește evoluția ratei, de la 55,4% (2007) la 21% (2011). Integral aduce Capital
Victoria Nuland, adjunctul secretarului de stat american, vine azi în România. Se întâlneşte doar cu Traian Băsescu şi cu Titus Corlăţean. Adjunctul secretarului de stat american, Victoria Nuland, sosește azi într-o vizită de două zile în România și se va întâlni cu preşedintele Traian Băsescu şi cu ministrul Afacerilor Externe, Titus Corlăţean, dar nu şi cu premierul Victor Ponta. Nici preşedintele Senatului, Crin Antonescu, nu va fi prezent la discuţii – el nu a fost invitat. Şeful Executivului nu şi-a putut schimba programul, pentru că îl avea stabilit cu mult timp înainte ca vizita emisarului american să fie anunţată. Explicația a fost dată de ministrul de Externe, Titus Corlăţean, pentru Agerpres. Cu toate acestea, în programul afişat pe site-ul Guvernului, prim-ministrul nu are prevăzut niciun eveniment public pentru următoarele două zile. Contactat de jurnaliștii de la gândul.info în legătură cu acest subiect, purtătorul de cuvânt al Guvernului s-a scuzat într-o notă umoristică: „Îmi pare rău, sunt în Austria, în concediu. Este foarte fain aici, e zăpadă, e singura declaraţie oficială pe care pot să v-o dau”, a spus Mirel Palada. Titus Corlăţean a precizat că premierul l-a delegat să îl reprezinte în discuţiile cu înaltul oficial american: „Programul premierului era făcut de multă vreme, aşa încât, din motive obiective, acel program nu a putut fi schimbat şi am tot mandatul premierului să pot discuta orice fel de aspect pe care şi partea americană şi partea română le consideră necesare”, a declarat Titus Corlățean. Departamentul de Stat a anunţat deja că una dintre temele care vor fi discutate de adjunctul lui John Kerry va fi respectarea statului de drept în România. De altfel, judecătorul Adrian Bordea, noul președinte al Consiliului Superior al Magistraturii, a fost invitat joi la Ambasada Statelor Unite la București. În acest context, consilierul premierului, Gyorgy Frunda, a transmis un mesaj dur referitor la subiectul pe care oficialul american cu rang înalt a anunţat că-l va discuta cu oficiali guvernamentali, respectiv statul de drept în România: „Nu e România o colonie și refuz această idee, că vine să inspecteze în România nivelul sau stadiul drepturilor omului, statului de drept si a democraţiei”, a spus Gyorgy Frunda. Integral aduce DIGI24
Efectul ponta asupra justiţiei: Anchetatorii lui Năstase, Fenechiu,Silaghi şi Ridzi, luaţi la întrebări. Fapt fără precedent în istoria Justiţiei: Noua conducere a Consiliului Superior al Magistraturii va declanşa controale la sânge, ca urmare a sesizării făcute la televizor de premier. Magistraţii din sistem şi societatea civilă reacţionează dur şi acuză imixtiunea factorului politic în Justiţie. Control la Direcţia Na­ţională Anti­co­rupţie şi Instanţa Supremă dispus de CSM. Conform declaraţiilor noilor lideri ai Consiliului, verificările au fost cerute pentru ca Inspecţia Judiciară să constate dacă premierul Victor Ponta a spus adevărul sau a minţit în cadrul emisiunii “Ora de vârf”, difuzată de România TV în data de 6 ianuarie 2014. Aşa ar putea fi sintetizată acţiunea noii conduceri a CSM decisă miercuri. Un fapt fără precedent, faţă de care reacţia magistraţilor din sistem şi a societăţii civile nu s-a lăsat aşteptată. Sesizarea prin care s-au cerut verificări privind “eventuala” încălcare a independenţei Justiţiei, “inclusiv cu privire la celeritatea soluţionării unor sesizări penale”, a ajuns ieri la Inspecţia Judiciară. În fapt, efectele ei sunt verificările care vor avea loc atât la DNA, cât şi la Instanţa Supremă. Purtătorul de cuvânt al Inspecţiei Judiciare, magis­tratul Tamara Manea, a explicat pentru cititorii EVZ ce presupun aceste cercetări: “În cadrul verificărilor privind apărarea independenţei Justiţiei, inspectorii procurori şi judecători vor verifica fiecare afirmaţie a premierului făcută în acea emisiune. Vor lua bucăţică cu bucăţică declaraţiile lui şi le vor verifica. Spre exemplu, dacă primul-ministru a vorbit despre cazul Năstase sau de altele, inspectorii vor verifica dacă e adevărat ce a spus”. Integral aduce EVZ
Zi decisivă în cazul ”Referendumul fraudat”. Liviu Dragnea a cerut restituirea dosarului la DNA. Curtea Supremă judecă, vineri, 10 decembrie, un nou termen în dosarul de corupţie al vicepremierului Liviu Dragnea. Completul de trei judecători va decide dacă restituie sau nu dosarul la DNA în urma unei cereri formulate de avocaţii vicepremierului. O decizie de restituire a dosarului ar însemna că Dragnea răsuflă uşurat în 2014, nemaifiind pasibil de o eventuală condamnare în acest an. Liviu Dragnea a fost trimis în judecată de DNA pentru fraudarea referendumului pentru demiterea preşedintelui Traian Băsescu din 2012. La ultimul termen, în decembrie 2013, al dosarului în care este judecat Dragnea avocatul său, Marian Nazat, a cerut instanţei restituirea dosarului la Direcţia Naţională Anticorupţie, pentru refacerea urmăririi penale, pe motiv că anchetatorii nu i-au permis să studieze tot materialul de urmărire penală şi pentru că din dosar nu ar rezulta clar faptele pentru care este judecat. ”Nu i s-a permis să studieze integral materialul de urmărire penală şi nu a luat la cunoştinţă toate probele, remedierea se poate face doar prin restituirea cazului la Parchet. Amânările cerute de Dragnea la acel moment au izvorât din atribuţiile sale de premier şi ministru. Am cerut audierea lui Victor Ponta, cererea a fost respinsă, iar ulterior şi Victor Ponta a făcut o astfel de cerere, tot respinsă. Să depună Parchetul acea adresă a lui Victor Ponta. Am făcut o cerere în apărare, dar la nouă zile procurorii au trimis rechizitoriul la instanţă, astfel nu s-a mai oferit posibilitatea administrării probelor în apărare. Dragnea a fost pus într-o situaţie de inegalitate evidentă, pentru că dosarul a ajuns la judecător doar cu probele Parchetului, nu şi cu probele apărării, aşa cum prevede legea”, a spus avocatul Nazat, citat de Mediafax Restituirea dosarului la DNA ar echivala cu o ”suspendare” generoasă a judecării cazului pentru Liviu Dragnea. Anchetarea dosarului a durat aproape un an de zile astfel că Dragnea ar putea sta liniştit în 2014. Un alt efect al restituirii dosarului ar însemna că procurorii vor fi obligaţi să audieze din nou părţile implicate în caz, eventual avocaţii lui Dragnea ar putea cere expertize astfel încât să întârzie şi mai mult judecarea cazului. Avocaţii lui Dragnea îl mai acuză pe procurorul de caz şi de lipsă de imparţialitate în investigarea dosarului. De asemenea avocaţii vicepremierului spun că din rechizitoriu nu reies clar faptele comise de Dragnea. Integral aduce Gandul
Mare impacare PSD-PNL? Gesturile belicoase din spatele vorbelor frumoase. Daca la sfarsitul anului trecut relatia PSD-PNL atarna de un fir de par, iar USL risca sa se destrame in urma crizei din martea neagra, inceputul anului i-a gasit pe liderii celor doua partide cu declaratii pacifiste. La nivel declarativ, social – democratii si liberalii pledeaza pentru consolidarea USL, ba unii dintre ei enunta chiar participarea pe liste comune la alegerile europarlamentare. Ce se ascunde insa in spatele vorbelor? In teritoriu, tensiunile dintre PSD si PNL sunt majore, Crin Antonescu l-a numit coordonator al campaniei electorale pe unul dintre liderii liberali aflati in razboi deschis cu PSD, in timp ce Victor Ponta si-a securizat protectia mediatica prin cooptarea PC-ului lui Dan Voiculescu pe listele PSD pentru europarlamentare. La nivel declarativ, la inceputul saptamanii, in prima sedinta a PSD, Victor Ponta a dat un semnal pentru refacerea relatiilor cu liberalii si continuare protocolului USL. Presedintele PSD a anuntat luni, 6 ianuarie, ca strategia partidului sau este lupta impotriva lui Traian Basescu, iar tensiunile din USL in teritoriu trebuie sa inceteze – tensiunii ce fusesera enuntate apasat cu o zi inainte de colega sa de partid, Gabriela Vranceanu. Victor Ponta: “Am discutat si cu domnul Antonescu si in perioada urmatoare, pana la inceputul sesiunii parlamentare, trebuie sa rezolvam toate problemele de colaborare din teritoriu. Pornind de la principiul pe baza caruia s-a construit USL – acela ca si la Ilfov si la Botosani sau la Alba, acolo unde e majoritate PNL-PDL, oamenii au votat USL totusi”. In spatele usilor inchise, la sedinta PSD, Ponta a dat directivele pentru pregatirea campaniei electorale pentru alegerile europarlamentare. Surse social democrate au declarat pentru Hotnews.ro ca in teritroiu s-a cerut mobilizare generala, tinta propusa de catre PSD fiind atingerea un scor de 40% la alegerile europarlamentare din luna mai 2014. Integral aduce HotNews
Udrea: USL nu mai are viaţă lungă. În PNL există un curent de schimbare a lui Antonescu din calitatea de candidat la prezidenţiale. Elena Udrea a declarat, joi seara, la B1TV că USL nu mai are viaţă lungă şi că există un curent în PNL de schimbare a lui Crin Antonescu din calitatea de candidat la prezidenţiale în favoarea lui Călin Popescu Tăriceanu. „S-ar putea ca domnul Antonescu să convingă foarte mulţi cu schimbarea asta de discurs. Pe de altă parte este un curent în PNL care se gândesşte serios la schimbarea domnului Antonescu din calitatea de candidat la prezidenţiale şi propunerea unui alt personaj şi anume domnul Tăriceanu”, a spus Elena Udrea. Parlamentarul a mai spus că oricare ar fi candidatul din partea dreptei, acesta trebuie să fie capabil să aducă singur voturi. ”Dreapta are nevoie de un singur candidat, unul care să fie capabil să aducă singur voturi”, a spus Elena Udrea. ”Fie ca ar putea fi vorba despre Ungureanu, Predoiu sau Emil Boc, va trebui să aibă susţinerea tuturor partidelor de centru-dreapta şi să fie capabil să adune el însuşi voturi. Electoratul de Dreapta nu votează doctrine”, a mai spus deputatul PDL. Parlamentarul PDL spune că nu exlude varianta ca PNL să suţină candidatul dreptei, în turul al doilea. Integral aduce Romania Libera
Schimbare de paradigmă la Isărescu: E bine ca băncile să scoată valuta din România ca să-şi plătească datoriile la băncile-mamă. Rezervele minime în valută pe care băncile sunt obligate să le ţină în conturi la BNR – un “buffer” extrem de valoros de care banca centrală a ţinut cu dinţii în primii ani de criză – şi-au pierdut statutul de plasă de siguranţă intangibilă, guvernatorul Mugur Isărescu îndemnând în premieră băncile să folosească banii eliberaţi din rezerve pentru a-şi stinge din datoriile către băncile-mamă. Dintr-o dată stocul de rezerve în valută constituite de băncile comerciale nu mai reprezintă un instrument preţios şi o probă a înţelepciunii conducătorilor po­li­ticii monetare care au intrat în pe­rioa­da de criză cu o rată de rezervă de 40%, record pentru UE, ci este privit de BNR ca un ele­­ment de datorie externă pe termen scurt care afectează ratingul de ţară al României. Schimbarea de optică îl face aşadar acum pe Isărescu să spună că rezervele mari în valută pretinse băncilor poartă o bună parte din vină pentru datoria externă pe termen scurt care s-a situat în ultimii doi ani peste pragul de 20 mld. euro – nivelul care stigmatiza România la sfârşitul lui 2008, în pragul crizei financiare internaţionale. „Rămânând cu rezerve mari în special la valută ne îndepărtam de stan­dardele europene şi păstram o datorie pe termen scurt nejustificat de ridicată cu implicaţii asupra ratingului României. Nimeni nu se uită că această datorie are în contrapartidă lichidităţi care se află în ţară“, a spus el în cadrul ex­plicaţiilor privind amplitudinea neaştep­tată a măsurilor de relaxare a politicii monetare luate miercuri de BNR. Integral aduce ZF
Coruptia de la Scoala 10 si groparii invatamantului romanesc. Cazul de coruptie de la Scoala 10 e socant, din pacate nu e o exceptie. Inregistrarea facuta de parinte releva un discurs naucitor al unui invatator si prezinta o intreaga retea de profitori care traiesc de pe urma parintilor care au prostul obicei sa-si trimita copiii la scoala. Daca vreti, in mic, in discursul halucinant al doamnei Blandu e reprezentat sistemul public din Romania – parintele e omul simplu, angajatul din sistemul privat, micul investitor, oricine reuseste sa castige ceva, iar invatatoarea e statul roman sufocat de interese, corupt, lacom, prins in retele mafioate formate din functionari, politicieni, administratori, toti profitorii care il cocoseaza pe cel obligat sa plateasca. Daca va intrebati cum de sistemul inca mai functioneaza, raspunsul il gasiti in banii pe care-i platesc parintii si nu numai, bani pe care-i injecteaza oamenii de buna credinta intr-un sistem muribund pentru dreptul fundamental de a respira in aceasta tara. Intr-o societate normala, ministrul Educatiei ar fi demisionat dupa un astfel de scandal, dar domnul Remus Pricopie anunta doar ca “fondul clasei este ilegal daca este gestionat de scoala, prin invatatoare, profesori sau director”. Se intelege de aici ca presiunile facute de invatatoarea Dana Blandu asupra parintilor nu sunt ilegale. Nu ea strangea fondul clasei, ii obliga pe parinti s-o faca. Si iata, asa se ajunge in mijlocul unei anomalii. Cine poate spune ca invatamantul este gratuit la Scoala 10, “una de fite”, cum spune invatatoarea? Aceasta ipocrizie a politicienilor a dus la falimentul sistemului de sanatate si al celui de educatie, producand in serie monstri precum Dana Blandu. Integral aduce Ziare.com
76 Raspunsuri la Revista presei – 10 ianuarie / USL-ul ne toacă şi opoziţia face simpozioane
Sare'n Ochi10/01/2014 at 08:25
theophyle10/01/2014 at 08:26
Sare'n Ochi10/01/2014 at 08:26
Cred că este suficient să reamintesc discuția dintre fostul ministru USL de Interne Ioan Rus și Victor Paul Dobre de la tentativa de lovitură de stat din vara anului 2012, de la prima încarcerare a lui Adrian Năstase. Atunci Ioan Rus i-a spus lui Victor Paul Dobre, pe 4 august, într-o discuție despre listele electorale, că el a anunțat că nu semnează “niciun singur om în plus sau în minus”, pe motiv că “eu chiar nu vreau să-mi petrec bătrânețile în pușcărie!”. De altfel Victor Paul Dobre a primit diagnosticul a ceea ce este Uniunea Social Democrată în momentul în care îi spunea unui anume “Vlad” că “Vela, ăla de la Prahova și Fenechiu m-au făcut zob” și că se pregătește “o nebunie întreagă”. Acel “Vlad” l-a întrebat dacă nu ar fi mai bine “să fugă din acest grup infracțional organizat”.
Coroborată această afirmație cu sentințele de închisoare cu executare primite de către membri marcanți ai acestui “grup infracțional organizat” (unele definitive, altele în curs de definitivare în diverse instanțe), coroborate cu toate scandalurile prin care au fost epurați din acest “mult prea cinstit guvern” nu mai puțin de 14 miniștri sau tentative de miniștri pe parcursul într-un singur an și cu prevederea Art. 46 (1) b) “când scopul sau activitatea partidului politic a devenit ilicită ori contrară ordinii publice”, este clar că a venit vremea să cerem ca litera și spiritul legiii să fie respectate.
Tzepelica10/01/2014 at 08:46
Harta saraciei este rezultatul luptei pt. ciolan dintre talharii politici.
Care actioneaza in haite/clanuri mafiote.
Sperand o redresare economica din partea ascestor sacali, ne facem iluzii si pierdem vremea.
Se pare ca Ponta si-a epuizat sacul cu gogosi (nu prea mai avea ce pune pe masa in fata doamnei Nuland).
Ar putea face schimb de experienta cu Isarescu, cu nimic mai prejos in manipulare.
Sau chiar cu Nutzi, plina de “vocalize” fantasmagorice.
Pana si invatatorii (de la scolile de “fitze”, zic ei) au ajuns sa ne ia de fraieri.
Natzie de gugustiuci. 🙁
theophyle10/01/2014 at 08:54
grele vremuri traim si “dreptacii nostri” se comporta impardonabil! Suntem prosti!!!!
geo10/01/2014 at 08:52
Intii a fost petitia romanilor adresata secretarului de stat John Kerry – http://www.petitionbuzz.com/petitions/nomorecorruptioninro care a inregistrat doar putin mai mult de 2000 de semnaturi!
Aseara doi dinozauri din gasca varanului au pus de o contrapetitie – http://www.petitieonline.com/signatures/abuzurile_din_romania_trec_oceanul/start/39950 care are un succes enorm pina acum fiind aproape de 20 de ori mai multe semnaturi decit cealalta!
Comentariilesint de prisos iar noi ne zbatem degeaba!
theophyle10/01/2014 at 08:55
geo10/01/2014 at 09:03
Nu-mi place sa am dreptate, cel putin in cazul acesta! Dar realitatea intrece de foarte multe ori fictiunea…Chiar ieri discutam cu unii colegi despre surprizele care apar zilnic…(si nu numai ca apar dar mintea unui om educat sa fie normal ramine blocata) facind trimitere la Kafka si Ionesco – cred ca si ei ar fi mici copii fata de absurdul care s-a instaurat in Romania…
theophyle10/01/2014 at 09:08
Traim in Absurdistan si nu avem forta necesara sa iesim din aceasta situatie. Adevarul este, ca majoritatea populatiei nici macar nu da doi bani pentru suiectele care ne intereseaza pe noi.
geo10/01/2014 at 13:58
de cind am postat pina acum semnaturile, aproape, s-au triplat: 56540
este clar ca undeva exista un robot care la citeva minute baga un snop de adrese de e-mail…sts, sri, itc pot lamuri dilema?
geo10/01/2014 at 12:19
E posibil ca multe din semnaturi sa fie generate electronic?
“47 393 persoane au semnat această petiție. Semnăturile provin de la 32 441 adresa IP diferite.”
Cu alte cuvinte 1 din 3 semnaturi sint de pe acelasi IP! Cam asa a fost si scenariul de la Referendum – votanti reali vreo 4 milioane iar restul umplutura…
Tzepelica10/01/2014 at 09:06
Astia sunt postacii PSD.
Partid specializat, inca din vremea lui Ilicescu, in contramanifestatii/contrapetitii/etc.
In “contre”, in general.
Dubios e ca multi nu-si dau numele, dar semneaza petitia.
“Onorabile, daca e anonima, atunci o semnez !
Traiasca !”. 😆
geo10/01/2014 at 08:59
Poate sa aiba legatura cu ce se scrie aici: http://pamfletdeomsimplu.wordpress.com/2014/01/08/romania-e-pe-invers/ ?
geo10/01/2014 at 09:08
Se traieste foarte bine sub guvernarea uslamista, iar rezultatele celor 10 miliarde de euro investitii se observa in nivelulde trai:
Asigurarea unui trai decent în limitele strictului necesar presupune cheltuirea a 1.700 de lei lunar, ceea ce înseamnă 75% dintr-un buget mediu disponibil de 2.267 de lei pe gospodărie, reiese din datele Institutului Naţional de Statistică (INS). Potrivit rezultatelor ultimei anchete asupra bugetelor de familie, comunicate miercuri de INS, în trimestrul al treilea (perioada iulie-septembrie) din 2013 venitul mediu total al unei gospodării a fost de 2.528 de lei (886 de lei pe persoană), iar cheltuielile totale au însumat aproape 90% din venituri, adică 2.267 de lei lunar (794 de lei pe persoană). Din aceşti bani disponibili pentru cheltuieli, cea mai mare parte sunt destinaţi acoperirii costurilor inevitabile ale vieţii. Câteva exemple: pentru mâncare, o familie alocă peste 675 de lei (aproape 30% din bugetul mediu), pentru plata taxelor, contribuţiilor şi cotizaţiilor se cheltuiesc aproape 390 de lei (mai mult de 17%), iar pe facturile de întreţinere a locuinţei (gaze, curent, termoficare, apă-canal etc.) se duc alţi 256 de lei (11,3% din total).
http://adevarul.ro/economie/bani/ins-costurile-vietii-hrana-intretinere-1_52cd91d9c7b855ff56501d99/index.html#
Si cu toate astea avem rezultatele de mai sus…
Semnalam, zilele trecute, o analiza a lui Miron Damian de pe contributors – http://www.contributors.ro/editorial/victimele-lui-adrian-nastase/…
Se pare ca tema i-a inspirat si pe cei de la Evz – http://www.evz.ro/detalii/stiri/uneltele-demnitarilor-corupti-stau-mai-mult-la-inchisoare-decat-marii-rechini-1076173.html
Cedric10/01/2014 at 09:10
grele zile traim. Se pare ca acesti “neo-comunisti” pun laba pe tot ce misca. Dreapta nu exista, e paralizata, singura speranta este tot inafara.
La digi chiar acum dau stirea ca Nuland se va intalni la ambasada SUA cu sefii CSM cu care va discuta despre statul de drept si modificarile propuse la codul penal.
http://www.evz.ro/detalii/stiri/editorialul-evz-ponta-sfideaza-america-antidotul-vine-azi-1076164.html
theophyle10/01/2014 at 09:30
una dimineata Cedric.
respectiva doamna a venit aici cu o treaba, crede-ma ca o sa o faca, exact cum a facut-o Gordon inaintea ei.
intamplator10/01/2014 at 09:26
se tot intoarce “doi pe fata,doi pe dos” ca pacalici nu se va intalni/sau se va intalni cu dna nuland
dar daca d-na nuland nu vrea sa-l intalneasca pe pacalici??
theophyle10/01/2014 at 09:29
iti spun eu, o sa iasa cu cantec!
intamplator10/01/2014 at 10:07
eu am asa o banuiala,de om batran,gandidu-ma ca alde cacarau e exclus explicit din agenda si ca in ultimii ani ai lui ceausescu ,us a refuzat orice contacte cu regimul
theophyle10/01/2014 at 09:28
pentru interesati – Ştiri Externe: 10 ianuarie 2014 / Patriarhia rusă a dedicat un calendar lui Stalin
geo10/01/2014 at 09:50
Ce naiba o fi așa greu, în secolul 21, în țara cu cea mai mare viteză de Internet (sau pe acolo), să existe un site unde să-și bage oamenii singuri CNP-ul și să vadă cât au de plătit și de ce? Dar chiar și așa, păstrându-le și ocrotindu-le ca pe monumentele naturii pe cele trei funcționare cu care am avut eu plăcerea azi, oare nu puteau să rezolve mai rapid mai mulți oameni dacă făcea fiecare toate operațiunile? De vreme ce fiecare avea un computer în față: să fi verificat CNP-ul omului, să-i printeze chitanța și să-i ia și banii. Oare ăla care a inventat sistemul ăsta de lucru s-o șterge singur la fund sau are trei oameni care se ocupă de asta?
http://www.dollo.ro/2014/01/functionari-salariu-impozitul/
brindusa frunza10/01/2014 at 09:56
Sa cantee…lebada neagra, cu ochelari! 🙂
theophyle10/01/2014 at 10:31
canta lebada, canta!
zigzag10/01/2014 at 10:02
pontacu e la sky in austria ? sau a fugit in lume cu Mirel(a) de bucurie ca a scapat de bombo?
aronpetru10/01/2014 at 10:28
Cred ca e invitat la masa de Burebista si il chestionneaza pe Bastos legat de tezaurul lui Decebal
Sare'n Ochi10/01/2014 at 10:09
E bine să te numești Chițoiu, să mulgi cetățeanul de bani, dar să nu te simți că ești în conflict de interese.
http://sareinochi.com/2014/01/10/guvernul-ponta-impune-taxe-in-interesul-propriilor-ministri/
theophyle10/01/2014 at 10:12
tare Acidutzu, am trimis linkul unde trebuie, sper!
Sare'n Ochi10/01/2014 at 10:34
zigzag10/01/2014 at 10:10
2 membri pc si pnl si-au recunoscut fapta : au introdus mai multe voturi in urna , la referendum si au falsificat semnaturi.
theophyle10/01/2014 at 10:11
l-au “crestinat” si pe el!
theophyle10/01/2014 at 10:13
numai doi?! 😆
clemycali10/01/2014 at 10:17
Buna dimineata. Inceputul e mai greu, Dar poate ca se mai inmultesc cei care au apucat pe drumul Damascului 🙂
theophyle10/01/2014 at 10:28
da poate gasesc ei drumul Damascului, dar raman inca foarte multi in Sodoma si Gomora
zigzag10/01/2014 at 10:20
deocamdata. poate de asta s-a “tirat” pontacu din calea emisarului america – a picat vizita exact pe data dosarului dragnea. iar daca americanii vor sa-i demonstreze mitomanului ca referendumul a fost fraudat .. atunci o vor face pana la capat. ponta chimicu’ intra in “istorie” alaturi de sadam , gaddafi si alti cocalari de gen.
intamplator10/01/2014 at 10:21
daca e la ski,poate face ca schumacher,ca tot “pilot” e si el
zigzag10/01/2014 at 10:38
mitomanu’ are teasta tare . poate darama vreun copac sau o stanca apoi tot romanii tre’ sa achite ( prin taxe noi ) paguba :))
Monik10/01/2014 at 10:30
Legat de faptul ca intr-adevar, din pacate, mult prea multi nu dau doi bani pe subiectele care n-ar trebui sa intereseze doar pe unii ci pe toti, pt ca asta-i de interes, nu puicutele, barfele, culinarele si alte show-uri… sau simpozioane. Zicea si Paler: „Tendinţa noastră de a ne defula prin băşcălie, capabilă să transforme şi catastrofele în fleacuri, să facă din orice Golgotă un talcioc, sub pretextul că asta se cheamă “haz de necaz”, demonstrează, în fapt, o carenţă: ne lipseşte, se pare, simţul tragicului.”
Iar legat de venirea Victoriei Nuland in Romania, e aici o chestie, zic eu, pe care comunistii n-o inteleg si asta-i va duce cu siguranta la pierire… cat de curand, incapand cu partidul comunist din China, respectiv ca, precum o spune tot Paler, „Orice om are o mamă şi un tată. Inclusiv în secolul al XXI-lea.”.
UE si NATO… pe astia-i avem, buni, rai… parintii iti sunt dati. Asa ca astia care au distrus familia, care au separat mama de copilul ei, i-au asmutit unii impotriva altora, nu pot pricepe/asimila una ca asta, nu pot pricepe ce-i e cu UE… vorba cuiva „Da’ cine-i Bruselu’ asta domle?” si multe altele.
Mihaela Ghitiu scrie in „Influenţa regimului comunist asupra familiei creştine”: „Lipsa de respect faţă de sentimentul matern este elementul care poate caracteriza cel mai bine comunismul. Omenia începe cu respectul şi ocrotirea mamei şi a copilului, şi sfârşeşte cu orice act săvârşit împotriva acestora… “
geo10/01/2014 at 10:47
Intimpce unii aduc bani in Tara – Daimler a inaugurat la Sebeş o nouă unitate de montaj cutii de viteză pentru autoturisme Mercedes. Investiţia este de 40 milioane euro – http://adevarul.ro/locale/alba-iulia/mercedes-cutii-viteza-1_52cf9392c7b855ff565adfa2/index.html altii ii cheltuie iresponsabil,ca doar nu or fi de la ei – Pe ce s-au dat 40 de milioane de euro. Prostia care ar putea duce la o tragedie pe aeroportul din Cluj – http://www.evz.ro/detalii/stiri/prostia-care-ar-putea-duce-la-o-tragedie-pe-aeroportul-din-cluj-1076170.html
geo10/01/2014 at 10:51
Fir-ar sa fie ea de lege: a aparuit si scrisoarea a III-a a lui El insusi: Argumentul principal este acela că nu există nici un fel de dovezi de vinovăţie.
http://adevarul.ro/news/eveniment/a-treia-postare-alui-adrian-nastase-un-argument-fals-1_52cf2440c7b855ff56591774/index.html
Mare tupeu…apropo de tupeu: interesele imobiliare sa fi determinat Guvernul sa emita o ordonanta de urgenta care desfiinteaza Biblioteca Naţională Pedagogică: http://www.evz.ro/detalii/stiri/misterul-ordonantei-de-urgenta-care-a-desfiintat-biblioteca-nationala-pedagogica-1076179.html
geo10/01/2014 at 10:52
http://www.zf.ro/business-international/tara-europeana-in-care-toti-cetatenii-au-devenit-milionari-11875684
Ce frumos ar fi fost sa fie ca in locul norvegienilor sa fi fost romanii…adica sa se fi vorbit astfel despre romani…
Huitzilopochtli10/01/2014 at 11:53
De ce credeti ca ii este astazi mai rusine lui Obama: de faptul ca a dat mana cu Raoul Castro sau cu Victor Ponta?
theophyle10/01/2014 at 12:07
Electoral cu Castro, civic cu Ponta, tembelul de Blair cade fraier! 😆
Huitzilopochtli10/01/2014 at 12:22
Pentru suma corecta Blair i l-ar fi “introdus” si pe Hugo Chavez.
Cedric10/01/2014 at 12:04
Dragnea a iesit din sala la citirea rechizitoriului: Era foarte, foarte cald! (ziare.com)
sper sa se racoreasca la jilava!
Cedric10/01/2014 at 12:24
Foarte importanta mi se pare urmatoarea decizie:
“completul a respins cererea depusa in data de 6 decembrie de Liviu Dragnea, de returnare a dosarului la DNA pentru refacerea urmaririi penale efectuate sub conducerea procurorului Lucian Papici
Magistratii au explicat ca nu se impune ca refacerea urmaririi penale sa fie luata in calcul in acest moment, asa ca dosarul va continua sa fie judecat.”
Completul de 3 nu e timorat de “verificarile” CSM, ba poate chiar e indarjit!
observator 210/01/2014 at 12:28
Un politruc care nu beneficiaza de privilegii Jurnaliștii au descoperit că Merkel trăiește modest, plătind chiria din bugetul propriu și nu din bani de la bugetul de stat. Ea a refuzat de mai multe ori oferta de a se muta într-un apartament de stat și, spre deosebire de alți demnitari, nu deține proprietăți luxoase.
Mai mult, în cazul în care trebuie să o însoțească în deplasări, soțul cancelarului german preferă să își singur plătească transportul sau chiar să călătorească separat deoarece zborurile de linie sunt mai ieftine.
http://www.evz.ro/…/in-ce-casa-locuieste-angela-merkel…
theophyle10/01/2014 at 12:48
asta este linkul corect:
geo10/01/2014 at 13:50
“Nu sunt in tara”, a declarat premierul Victor Ponta pentru HotNews.ro, fara a preciza insa unde se afla. Pe agenda publica a Guvernului nu este anuntata nicio vizita oficiala a premierului. Ultima notificare pe site-ul guvernului dateaza de marti, 7 ianuarie, cand a fost anuntata sedinta saptamanala de guvern. In urma cu cateva minute, premierul Ponta a postat pe pagina sa de Facebook urmatorul mesaj: “La multi ani lui Mihai Gadea – un jurnalist si un om pe care il apreciez ffff mult! Sanatate si un an 2014 care sa se termine asa cum ne dorim toti!”.
Cine i-a aprobat concediul, daca exista cerere? Daca nu are cerere aprobata intra la absente nemotivate – sanctiune disciplinara – si desfacerea contractului de munca…
theophyle10/01/2014 at 13:56
Gadea Mandela sau Gadea Timosenko, cunoscutul haznalist
miki10/01/2014 at 14:13
1 eur = 4,54 ron
Cedric10/01/2014 at 14:24
Indrazneste sa creasca, in ciuda optimismului lui Ponta si Isarescu??
miki10/01/2014 at 14:31
Ca un leu paraleu … sau ca Fat Frumos
Monik10/01/2014 at 14:27
Deci e jale mare pe astia… daca nici n-a inceput anul bine si ei vor sa se si termine… cum “ne dorim multi” cica, dar astia multi suntem altii nu voi… cum o tot tineti maţ in procente ca sunteti, iar daca vor sa auda mai bine ce le dorim toti sa deschida geamul ca se aude de-acum din strada de multa vreme.
In alta ordine de idei, cum sa fie C/P in tara?… sau sa zica unde e… pai sa-i sparga cumva cineva botu’?
Intamplare adevarata: eram prin clasa I sau a II-a si m-a pleznit unul de mi-a cazut un dinte din fata… na’ de lapte o fost, si vine mama la scoala… ca Victoria Nuland acu’ in Romania, sa-i sparga, zic, si lu’ ala un dinte… dar vezi sa-l prinzi.
Cedric10/01/2014 at 14:29
http://www.evz.ro/detalii/stiri/corlatean-a-discutat-azi-cu-victoria-nuland-in-lituania-despre-parteneriatul-romano-ameri-1076288.html
Cedric10/01/2014 at 14:32
Legea descentralizarii -neconstitutionala!
miki10/01/2014 at 14:41
Unanimitate 🙂
http://www.hotnews.ro/stiri-esential-16381277-curtea-constitutionala-legea-descentralizarii-este-neconstitutionala.htm
Cedric10/01/2014 at 14:33
E a doua lovitura pe ziua de azi pentru Dragnea!
radu210/01/2014 at 14:35
buna ziua. hopaa, si astia de la CCR sunt cozi de topor (sau grebla) basiste? 🙂 si cat mai radea de boc cand i se intorcea vreo lege
Cedric10/01/2014 at 14:46
Gabriela Vranceanu Firea a demisionat din PSD! S-a suparat ca vacarul pe sat.
geo10/01/2014 at 15:28
Tzatza shtirea? Si din senat nu?
dada10/01/2014 at 14:46
Funcționarea „sistemului” pe înțelesul tuturor :
„Daca parintii ar plati taxe, acestea s-ar contabiliza, ar ajunge la buget, banii ar fi cheltuiti pe anumite criterii masurabile, ar ajunge la oameni care ii merita si asta ar fi o adevarata nenorocire pentru ca toata sleahta de paduchi crescuti la umbra invatamantului gratuit si carati in spate de oamenii cinstiti din sistem n-ar mai avea ce sa fure.”
http://www.ziare.com/scoala/invatamant/invitatii-ziare-com-emilian-isaila-coruptia-de-la-scoala-10-si-groparii-invatamantului-romanesc-1276653
Huitzilopochtli10/01/2014 at 14:47
Am zis dintotdeauna ca daca USL trage sa moara prima care o paraseste va fi GB Firea. Iat-o dandu-si demisia 🙂
dada10/01/2014 at 15:00
Se pare că a început să ia apă corabia…
Cedric10/01/2014 at 14:48
Ce-ar fi s-o vedem pe madam Firea la PDL??
Huitzilopochtli10/01/2014 at 14:49
Asta e chiar imposibil. Ar fi ca si cum Mme Placinta s-ar duce la PNL. Oh, stai…
Cedric10/01/2014 at 14:49
SAu la PC? S-ar intoarce la matca lui Felix.
miki10/01/2014 at 14:51
Sigur la PC … si va dori un loc la europarlamentare … haha
radu210/01/2014 at 14:56
sau in staful de campanie al domnului isarescu, in amintirea tineretilor 🙂
barengott10/01/2014 at 15:17
S-ar intelege bine cu asaftoiu
Cetatean10/01/2014 at 15:14
salutare!! deci legea descentralizarii a fost declarata neconstitutionala PE FOND, asa ca lovitura e naucitoare. decizie in UNANIMITATE, mira-m-as! acum nu pot, dar spre seara sau maiine explic mai multe. hai ca e o veste de milioane, iar aia cu Dragnea la ICCJ e de miliarde.
Cedric10/01/2014 at 15:18
Buna! Daca tu esti multumit, inseamna ca ne putem bucura si noi.
geo10/01/2014 at 15:27
Hopa: unanimitate inseamna ca grebla si pivniceru au votat cot la cot cu morar!!! Avea dreptate Plesu…
Huitzilopochtli10/01/2014 at 15:34
Acum o saptamana Ponta facea socoteala cati basisti mai ramasesera la CCR. I-a dat 3 si era fericit.
Ete pocinog!
theophyle10/01/2014 at 15:35
puteti continua sedinta festiva cu o postare noua – Şezătorile dreptei şi futilitatea demersului
Cedric10/01/2014 at 15:36
MRU la b1: asta nu e guvern ,e batjocura. Cu mpoate Dragnea sa spuna ca habar n-are unde e Ponta si ca guvernul nu are programata sedinta , deci nu are nevoie de PM.
Hotarirea CCR e o lovitura naucitoare pt. guvern: Dragnea ar trebui sa-si dea demisia instantaneu , sa recunoasca infrangerea politica si institutionala. Hotarirea CCR este echivalenta unei motiuni de cenzura!
« Manuscrise celebre: Maimonide – Manuscrisul Copenhaga
Ştiri Externe: 10 ianuarie 2014 / Patriarhia rusă a dedicat un calendar lui Stalin »

References: CSM 
 CSM 
 CCR 
 ICCJ 
 CCR 
 CCR